
 DR.31.3.2005 

 
 

44 

 Dato' Ghazali bin Ibrahim:  Terima kasih Tuan Yang di-Pertua dan Yang 
Berhormat Tangga Batu.  Berpatah balik soal belia tadi.  Tadi Yang Berhormat Larut 
mengatakan faktor kewangan merupakan faktor utama mengapa persatuan belia kita tidak 
berfungsi ataupun lesu di akhir-akhir ini.  Kita dapati bahawa 7 juta orang masih lagi belum 
menganggotai persatuan belia di seluruh negara kita.   

Akhir-akhir ini juga terdapat banyak pembatalan persatuan belia di seluruh negara.  
Setuju atau tidak Yang Berhormat Tangga Batu bahawa Rakan Muda juga merupakan 
faktor utama menghalang persatuan belia kita untuk maju, sebabnya ialah apabila Jabatan 
Belia hendak mengadakan sesuatu kursus ataupun aktiviti terus diambil tanpa melalui 
persatuan belia.  Setuju atau tidak Yang Berhormat Tangga Batu supaya setiap program 
yang hendak dibuat oleh Jabatan Belia hendaklah melalui persatuan belia dengan ini 
sahajalah saya dapati bahawa boleh menghidupkan semula ramai anak-anak muda masuk 
belia kerana setiap aktiviti yang hendak dibuat seperti khemah kerja, kursus dan 
sebagainya mesti melalui persatuan belia.  Setuju atau tidak Yang Berhormat supaya 
Rakan Muda dikaji semula kerana bagi saya, ia salah satu faktor penghalang keaktifan belia 
di seluruh negara kita. Terima kasih. 

 Tuan Haji Idris bin Haji Haron:  Terima kasih Yang Berhormat Padang Terap.  
Kalau kita masih ingat pengasasan Rakan Muda ini pada peringkat awalnya adalah untuk 
menampung kepada kenyataan-kenyataan yang mengatakan pertubuhan-pertubuhan belia 
lesu dan tidak bermaya, kalau tidak silap saya pada tahun 1995 apabila Rakan Muda ini 
diperkenalkan untuk mengaktifkan semula pertubuhan-pertubuhan belia yang dikatakan 
lesu.  Sepatutnya Yang Berhormat Padang Terap apabila kelihatan atau dapat diukur 
pertubuhan-pertubuhan belia telah mula aktif semula, maka peranan dan tanggungjawab 
Rakan Muda tadi sepatutnya dipupuskan.   

 Tuan Yang di-Pertua, saya beralih semula kepada anugerah-anugerah itu tadi, 
harapan saya pada pihak kementerian supaya anugerah-anugerah yang bakal diberikan 
kepada pejuang-pejuang pertubuhan-pertubuhan belia ini akan menepati sasarannya.  
Sebagai contoh Anugerah Daya Juang kalau kita lihat pada tahun lepas Datuk Abdul Malek 
Mydin  telah diberikan anugerah ini.   Kita juga maklum bahawa Datuk Abdul Malek Mydin  
ini adalah seorang perenang yang benar-benar telah menunjukkan semangat juangnya 
merentasi Selat Inggeris.  Hari ini kita dapati sebenarnya apa yang dilakukan oleh Datuk 
Abdul Malek Mydin itu benar-benar telah mendapat sokongan daripada pihak kerajaan, 
agensi dan swasta.   

Kita juga perlu melihat ada pertubuhan-pertubuhan belia di peringkat daerah dan 
negeri yang benar-benar telah melakukan perkara yang serupa yang dilakukan oleh Datuk 
Abdul Malek Mydin  tanpa sokongan pihak kerajaan, swasta dan agensi-agensi.   

 Sebenarnya definisi juang itu perlu diberikan kepada pertubuhan-pertubuhan belia 
di peringkat kampung, cawangan, daerah dan negeri ini yang tidak mempunyai segala 
kelengkapan, tetapi mereka sanggup melakukan perkara-perkara yang sampai ke tahap 
menggadai nyawa mereka.  Haruslah dilihat semula apakah ciri-ciri bagi pihak kementerian 
untuk memilih calon-calon kepada tokoh anugerah pertubuhan-pertubuhan belia ini.  
Sekian, terima kasih Tuan Yang di-Pertua.  Saya mohon menyokong. 

 Beberapa Ahli:  [Bangun] 

Tuan Yang di-Pertua:  Yang Berhormat Rantau Panjang.  Yang Berhormat ada 20 
minit. 

2.48 ptg.  

 Tuan Haji Abdul Fatah bin Haji Haron [Rantau Panjang]:  Terima kasih Tuan 
Yang di-Pertua.  Saya ingin mengambil bahagian pada petang ini ada dua point yang saya 
kira besar.  Walaupun masa pendek saya kira cukup untuk saya memberikan sedikit 
pandangan kepada Ahli-ahli Parlimen sekalian.  Terutama sekali di akhir-akhir ini masalah 
kutipan derma tabung Tsunami sudah menjadi buah mulut kepada rakyat sekarang ini 
terutama sekali kepada penderma-pendermanya.   



44. Dato' Ghazali bin Ibrahim: Terima kasih Tuan Yang di-Pertua dan Yang Berhormat Tangga Batu. Berpatah balik soal belia tadi. Tadi Yang Berhormat Larut mengatakan faktor kewangan merupakan faktor utama mengapa persatuan belia kita tidak berfungsi ataupun lesu di akhir-akhir ini. Kita dapati bahawa 7 juta orang masih lagi belum menganggotai persatuan belia di seluruh negara kita. Akhir-akhir ini juga terdapat banyak pembatalan persatuan belia di seluruh negara. Setuju atau tidak Yang Berhormat Tangga Batu bahawa Rakan Muda juga merupakan faktor utama menghalang persatuan belia kita untuk maju, sebabnya ialah apabila Jabatan Belia hendak mengadakan sesuatu kursus ataupun aktiviti terus diambil tanpa melalui persatuan belia. Setuju atau tidak Yang Berhormat Tangga Batu supaya setiap program yang hendak dibuat oleh Jabatan Belia hendaklah melalui persatuan belia dengan ini sahajalah saya dapati bahawa boleh menghidupkan semula ramai anak-anak muda masuk belia kerana setiap aktiviti yang hendak dibuat seperti khemah kerja, kursus dan sebagainya mesti melalui persatuan belia. Setuju atau tidak Yang Berhormat supaya Rakan Muda dikaji semula kerana bagi saya, ia salah satu faktor penghalang keaktifan belia di seluruh negara kita. Terima kasih. Tuan Haji Idris bin Haji Haron: Terima kasih Yang Berhormat Padang Terap. Kalau kita masih ingat pengasasan Rakan Muda ini pada peringkat awalnya adalah untuk menampung kepada kenyataan-kenyataan yang mengatakan pertubuhan-pertubuhan belia lesu dan tidak bermaya, kalau tidak silap saya pada tahun 1995 apabila Rakan Muda ini diperkenalkan untuk mengaktifkan semula pertubuhan-pertubuhan belia yang dikatakan lesu. Sepatutnya Yang Berhormat Padang Terap apabila kelihatan atau dapat diukur pertubuhan-pertubuhan belia telah mula aktif semula, maka peranan dan tanggungjawab Rakan Muda tadi sepatutnya dipupuskan. Tuan Yang di-Pertua, saya beralih semula kepada anugerah-anugerah itu tadi, harapan saya pada pihak kementerian supaya anugerah-anugerah yang bakal diberikan kepada pejuang-pejuang pertubuhan-pertubuhan belia ini akan menepati sasarannya. Sebagai contoh Anugerah Daya Juang kalau kita lihat pada tahun lepas Datuk Abdul Malek Mydin telah diberikan anugerah ini. Kita juga maklum bahawa Datuk Abdul Malek Mydin ini adalah seorang perenang yang benar-benar telah menunjukkan semangat juangnya merentasi Selat Inggeris. Hari ini kita dapati sebenarnya apa yang dilakukan oleh Datuk Abdul Malek Mydin itu benar-benar telah mendapat sokongan daripada pihak kerajaan, agensi dan swasta. Kita juga perlu melihat ada pertubuhan-pertubuhan belia di peringkat daerah dan negeri yang benar-benar telah melakukan perkara yang serupa yang dilakukan oleh Datuk Abdul Malek Mydin tanpa sokongan pihak kerajaan, swasta dan agensi-agensi. Sebenarnya definisi juang itu perlu diberikan kepada pertubuhan-pertubuhan belia di peringkat kampung, cawangan, daerah dan negeri ini yang tidak mempunyai segala kelengkapan, tetapi mereka sanggup melakukan perkara-perkara yang sampai ke tahap menggadai nyawa mereka. Haruslah dilihat semula apakah ciri-ciri bagi pihak kementerian untuk memilih calon-calon kepada tokoh anugerah pertubuhan-pertubuhan belia ini. Sekian, terima kasih Tuan Yang di-Pertua. Saya mohon menyokong. Beberapa Ahli: [Bangun]. Tuan Yang di-Pertua: Yang Berhormat Rantau Panjang. Yang Berhormat ada 20 minit. 2.48 ptg. Tuan Haji Abdul Fatah bin Haji Haron [Rantau Panjang]: Terima kasih Tuan Yang di-Pertua. Saya ingin mengambil bahagian pada petang ini ada dua point yang saya kira besar. Walaupun masa pendek saya kira cukup untuk saya memberikan sedikit pandangan kepada Ahli-ahli Parlimen sekalian. Terutama sekali di akhir-akhir ini masalah kutipan derma tabung Tsunami sudah menjadi buah mulut kepada rakyat sekarang ini terutama sekali kepada penderma-pendermanya.